KIRJALLINEN KYSYMYS E-0601/00 esittäjä(t): Giovanni Pittella (PSE) komissiolle. Hevosten kuljetus.



Virallinen lehti nro 089 E , 20/03/2001 s. 0002 - 0003



KIRJALLINEN KYSYMYS E-0601/00 esittäjä(t): Giovanni Pittella (PSE) komissiolle (3. maaliskuuta 2000) Aihe: Hevosten kuljetus Italian terveysministeriön alaisen elintarvike- ja ravintoasioista sekä eläinlääketieteellisistä kansanterveysasioista vastaavan III osaston 17. joulukuuta 1999 lähettämässä tiedonannossa 600/3/SA.21/7640 annettiin syrjäisten alueiden eläinlääketieteellisille virastoille ja alueiden viranomaisille ohjeet kolmansista maista saapuvista hevoskuljetuksista, jotka kestävät yli 24 tuntia. Ohjeiden mukaan kuljetukset on pysäytettävä rajavartiolaitoksen talleihin määräajaksi, jotta eläimet voivat levätä mahdollisimman hyvissä olosuhteissa ennen kuljetuksen jatkumista lopulliseen määränpäähänsä. Lepopaikat ja niiden hyväksymiskriteerit on vahvistettu asetuksessa EY 1255/97(1). Lähellä rajavartiolaitoksen tarkastuspisteitä sijaitseva Fernetti-Proseccon sola Triestessä kuuluu hyväksyttyihin lepopaikkoihin, mutta Gorizia ei. Italian valtiollisen tilastokeskuksen Istatin mukaan Gorizian kautta kuljetetaan suurin osa Italiaan teurastettavaksi tuotavista 130 000 hevosesta. Voiko komissio ilmoittaa, onko Gorizialle myönnetty poikkeus lepopaikkaa koskevista säännöistä? Entä katsooko komissio tarpeelliseksi pyytää Italian viranomaisia laajentamaan tiedonannon ohjeita hevosten pakollisista lepopaikoista koskemaan myös muita kolmansista maista tuotavia eläimiä, ottaen huomioon edellä mainitun osaston ilmaiseman kannan yhteisön eläinlääketieteellisen tarkastuksen jälkeen heinäkuussa 1999? Lopuksi mihin toimiin se aikoo ryhtyä tällä hetkellä hyväksyttyjen taukopisteiden pienen määrän johdosta? (1) EYVL L 174, 2.7.1997, s. 1. David Byrnen komission puolesta antama vastaus (5. toukokuuta 2000) Eläinten suojelemisesta kuljetuksen aikana annetussa neuvoston direktiivissä 91/628/ETY, sellaisena kuin se on muutettuna neuvoston direktiivillä 95/29/EY(1), säädetään kuljetusaikaa, lepojaksoa sekä eläinten ruokintaa ja juottamista koskevista vaatimuksista kuljetuksen aikana. Pysähdyspaikkojen, joissa eläimet on purettava ajoneuvoista ja joissa niiden on saatava levätä vähintään 24 tuntia matkan aikana, on täytettävä pysähdyspaikkoja koskevista yhteisön vaatimuksista ja direktiivin 91/628/ETY liitteessä tarkoitetun reittisuunnitelman mukauttamisesta annetussa neuvoston asetuksessa (EY) N:o 1255/97(2) määritellyt yhteisön vaatimukset. Kuka tahansa luonnollinen tai oikeushenkilö voi perustaa yhteisön alueella pysähdyspaikkoja. Jäsenvaltioiden on varmistettava, että pysähdyspaikat on virallisesti hyväksytty ja että ne täyttävät asetuksessa säädetyt vaatimukset. Komission vastuuseen ei kuulu päättää pysähdyspaikkojen perustamispaikoista tai niiden lukumäärästä kussakin jäsenvaltiossa. Jäsenvaltioiden on toimitettava komissiolle luettelo hyväksytyistä pysähdyspaikoista ja niiden mahdollisesta ajanmukaistamisesta. Komissio toimittaa tämän tiedon muille jäsenvaltioille pysyvän eläinlääkintäkomitean yhteydessä. Ajan tasalle saatettu luettelo pysähdyspaikoista on saatavilla komission verkkosivulta seuraavasta osoitteesta: //forum.europa.eu.int/Public/irc/dg6/vets/info/data. Kolmansista maista tuotavien eläinten tarkastusten osalta ja niiden Gorizian rajatarkastusasemalla tapahtuvan levon osalta olisi otettava huomioon, että kuten direktiivissä 91/628/ETY säädetään eläinten saavuttua yhteisön rajalle jäsenvaltioiden viranomaisten on toteutettava tarvittavat toimenpiteet yhteisön eläinten suojelemista kuljetuksen aikana koskevan yhteisön lainsäädännön asianmukaisen täytäntöönpanon varmistamiseksi, eikä eläimen, jonka kunto ei ole eläinlääkärin tarkastuksessa havaittu tyydyttäväksi, ole lupa jatkaa matkaa. Jokaisen eläimen, jonka kunto on todettu sellaiseksi, että se ei salli matkan jatkamista, on levättävä, ja se on juotettava ja ruokittava ja kuljetettava edelleen ainoastaan sen jälkeen, kun eläinlääkäri on varmistanut, että se voi jatkaa matkaa. Komission elintarvike- ja eläinlääkintätoimisto (FVO) on tehnyt viimeisten viiden vuoden aikana viisi eläinlääkintätarkastusta Italian rajatarkastusasemalle Goriziaan valvoakseen direktiivin 91/628/ETY asianmukaista täytäntöönpanoa. Käyntien tulosten perusteella komissio on puuttunut Italian viranomaisten toimintaan monessa yhteydessä puutteellisen täytäntöönpanon osalta saatettaessa neuvoston direktiivin 91/628/ETY vaatimuksia osaksi Italian lainsäädäntöä ja vaatimalla erityisesti eläimille kunnollista lepotaukoa rajatarkastusasemilla. FVO:n kertomuksissa on suositeltu yli mainitun ajan matkustaneille eläimille 24 tunnin lepoa niiden ylittäessä rajan. Arvoisan parlamentin jäsenen mainitseman Italian viranomaisten esittämän tiedonannon osalta komissio toivoo, että se parantaa pitkiä matkoja kuljetettujen eläinten suojeluun liittyvää toimintaa. Komissio valvoo jatkossakin Italian viranomaisten toteuttamaa yhteisön lainsäädännön asianmukaista täytäntöönpanoa tällä alalla Gorizian rajatarkastusasemalla. (1) EYVL L 148, 30.6.1995. (2) EYVL L 174, 2.7.1997.